open-index/open-wikipedia-markdown huggingface dataset:
Myodermum

* Se systematisk inndeling

***Myodermum*** er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

## Utseende
Middelsstore (15-20 millimeter), brunrøde gullbasser.
Kroppen er tett og kraftig punktert, og tett kledt med korte, oppstående hår som gir billene et litt fløyelsaktig utseende.

## Utbredelse
Slekten er utbredt i tropisk Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Trichiinae Fleming, 1821
****** Stammen Trichiini Fleming, 1821
******* Slekten *Myodermum* Burmeister & Schaum, 1840 
******** *[[Myodermum alutaceum]]* (Afzelius, 1817)
******** *[[Myodermum consobrinum]]* Kolbe, 1914
******** *[[Myodermum fuscum]]* Kraatz, 1883
******** *[[Myodermum gestroi]]* Kolbe, 1897
******** *[[Myodermum grossum]]* Burgeon, 1934
******** *[[Myodermum laevicostatum]]* Basilewsky, 1956
******** *[[Myodermum latipennis]]* Arrow, 1941
******** *[[Myodermum melanarium]]* Bourgoin, 1919
******** *[[Myodermum mirei]]* Antoine, 2008
******** *[[Myodermum nigerrinum]]* Ricchiardi & Gill, 2009
******** *[[Myodermum nigricollis]]* Moser, 1926
******** *[[Myodermum nigrum]]* Arrow, 1901
******** *[[Myodermum pusillum]]* Arrow, 1906
******** *[[Myodermum ruficollis]]* Kraatz, 1883
******** *[[Myodermum rufipennis]]* Gestro, 1881
******** *[[Myodermum rufum]]* Waterhouse, 1885
******** *[[Myodermum striatum]]* Arrow, 1941
******** *[[Myodermum tibialis]]* Burgeon, 1946
******** *[[Myodermum variegatum]]* Ricchiardi & Gill, 2009

## Kilder
* Bilde av ''Myodermum consobrinum''
* Bilde av ''Myodermum rufipennis''
* Bilder av ''Myodermum rufum''
* Oversikt over artene

## Eksterne lenker
*
Jan Digerud

**Jan Georg Digerud** (født 7. juli 1938 i Kongsvinger) er en norsk arkitekt.

Sammen med Jon Lundberg drev han fra 1969 til 1983 *Jan & Jon* som drev i det postmodernistiske og fikk være med på biennalen i Venezia i 1980, tre år før de vant Houens fonds diplom for innredningen til Universitetsforlaget i Kolstadgata 1 på Tøyen.  Samtidig, fra 1980 til 1994 var han partner i Platou Arkitekter, navngitt etter F.S. Platou (1903–1980). Her hadde han forøvrig jobbet før han startet i Jan & Jon, fra 1966 til 1969. Det var Diegerud som fikk oppsynet med bygget som skulle huse Norges Markedshøyskole i anledning at de byttet navn. Han og firmaet mottok i 1992  *Den Store Norske Stenprisen* for nettopp dette. Fra 1994 hadde han eget arkitektkontor som fikk navnet BASE Arkitekter AS. Han har laget mye, for eksempel GlasMagasinet i 1990 og mellom 1992 og 1995 ledet han Plan- og fasaderådet i Oslo kommune.  Ved Arkitekthøgskolen var han også amanuensis i tiden 1971 til 1988.  Fra 1995 var han professor.  
## Referanser
Sergej Ognev

**Sergej Ivanovitsj Ognev** (Серге́й Ива́нович Огнёв) (født , død 20. desember 1951) var en russisk zoolog. Han tok eksamen ved universitet i Moskva i 1910 og var i hele karrieren knyttet til det zoologiske museet ved universitet.

Ognev var både teoretiker og en dyktig feltarbeider. Han er kjent for sitt store russiskspråklige verk om pattedyrene i Sovjetunionen og tilstøtende områder. Han hadde planer om i alt tolv bind, men rakk ikke å utgi mer enn sju bind før han døde. I alt 264 arter er omtalt med taksonomisk historie, detaljert morfologisk beskrivelse, utbredelse og opplysninger om levevis. Tittelen på verket skiftet fra og med bind III. Følgende bind er utgitt: 

* *Mammals of eastern Europe and northern Asia: Insectivora and Chiroptera. Vol. 1.* (1928)
* *Mammals of eastern Europe and northern Asia: carnivorous mammals. Vol. 2.* (1931)
* *Mammals of the USSR and adjacent countries: Carnivora and Pinnipedia. Vol. 3.* (1935)
* *Mammals of the USSR and adjacent countries: rodents. Vol. 4.* (1940)
* *Mammals of the USSR and adjacent countries: rodents (continued). Vol. 5.* (1947)
* *Mammals of the USSR and adjacent countries: rodents (continued). Vol. 6.* (1948)
* *Mammals of the USSR and adjacent countries: rodents (continued). Vol. 7.* (1950)
* *Mammals of the USSR and adjacent countries: Cetacea. Vol. 9.* (1957) [Forfatter er A.G. Tomilin]

Titlene ovenfor er fra den engelske oversettelsen som ble utgitt i Jerusalem 1962–64.

## Utmerkelser
* Leninordenen
* Stalinprisen (1942 og 1950)

## Referanser


## Litteratur
* 

## Eksterne lenker
* Zoological Museum of Moscow University – Sergei Ivanovich Ognev
Fehmarnsundet

**Fehmarnsundet** (tysk: der *Fehmarnsund*, dansk: *Femernsund*) er et sund i Øst-Holstein i den nordøstlige delen av Schleswig-Holstein i Tyskland. Sundet skiller øya Fehmern fra fastlandet i sør, og er den sørligste av to forbindelser mellom Kielbukta og Mecklenburgbukta. 

Europavei 47 krysser sundet over den 963 meter lange vei- og jernbanebroen Fehmarnsundbroen, som ble åpnet i 1963 som en del av Fuglefluktlinjen mellom Tyskland og Danmark. Broen erstattet en fergeforbindelse over sundet som ble opprettet på 1300-tallet. I 1903 ble jernbanefergen «Fehmarnsund» satt inn på sambandet. I perioden fra 1951 til 1963 var det også fergeforbindelse fra Großenbrode til Gedser i Danmark.

## Se også
* Puttgarden
* Jernbanelinjen Puttgarden–Lübeck

## Referanser
Universidade Federal do Recôncavo da Bahia

**Universidade Federal do Recôncavo da Bahia** er et delstatseid universitet i Cruz das Almas i den brasilianske delstaten Bahia.

Det ble opprettet i 2006.

## Se også
* Liste over universiteter og høyere utdanning i Brasil

## Referanser


## Eksterne lenker
*
Fehmarnbelt

**Fehmarnbelt** (dansk: *Femern Bælt*, tidligere dansk: *Femer Bælt*) er et om lag 18 kilometer bredt stred som skiller de to øyene Lolland, i Danmark, og Fehmarn, i Schleswig-Holstein i Tyskland. Det er den nordligste av to forbindelser mellom Kielbukta i vest og Mecklenburgbukta i øst.

Stredet krysses av et bil- og jernbanefergesamband, som er en del av Fuglefluktlinjen og europavei 47, mellom de to fergestedene Rødbyhavn og Puttgarden. Sambandet regnes som det mest brukte mellom de to landene, og har en frekvens på én avgang hver halvtime døgnet rundt. I 2011 ble det vedtatt å bygge en undersjøisk tunnel mellom Fehmarn og Lolland. Femernbæltforbindelsen hadde byggestart i 2021 med forventet ferdigstillelse i 2029.

## Referanser


## Eksterne lenker
* Scandilines engelsk, tysk eller dansk
Monkwearmouth-Jarrow Abbey

**Monkwearmouth-Jarrow Abbey** er et dobbeltkloster (kloster som kombinerte et adskilt samfunn for både munker og nonner innenfor en institusjon) ved elven Wear i Monkwearmouth og ved elven Tyne i Jarrow i Tyne and Wear, England. Klosterets offisielle navn er «Klosterkirken for sankt Peter og sankt Paulus, Monkwearmouth-Jarrow». Det har siden 27. januar 2012 vært oppført på Storbritannias tentative verdensarvsliste, men søknaden ble siden lagt på hyllen etter evaluering.

Klosteret ble grunnlagt i år 674 av den anglosaksiske abbeden Benedict Biscop, og klosteret var i virksomhet fram til 1545 ved oppløsningen av Englands klostre. Jarrow, som det til daglig kalles, ble et senter for angelsaksisk lærdom i nordlige England og dets fremst lærde som kom herfra var Beda. I nærhetene av ruinene av Jarrow er et museum, *Bede's World*, dedikert til livet og tidsalderen som Beda levde i og for å markere de angelsaksiske kulturelle prestasjonene.

## Beda
Det bibliotek som Benedict hadde anskaffet seg ved sine reiser til Roma og gitt til klosteret ble ikke bare en krybbe for engelsk kunst, men også for engelsk litteratur. Jarrow er hvor Beda fikk sin første undervisning under beskyttelse av Ceolfrith, som ble utpekt av Benedict, fra han var sju år gammel. Her ble Beda boende resten av sitt liv, skrev og døde som en munk. Ved sin død i 735 hadde Beda etablert seg selv som Englands ledende autoritet innen historie og Bibelen, og fikk en vital post-mortem innflytelse på klosterets framtid. Hans skrifter, fremst var *[[Historia ecclesiastica gentis Anglorum]]*, ble så populær på 700-tallet at de ikke bare sikret klosterets omdømme, men påvirket også utviklingen av Monkwearmouth-Jarrows særskilte insulære skrift med minuskel, utviklet for øke hastigheten i bokproduksjonen.

## Referanser


## Eksterne lenker
* 
* Bede's World
* St Peter's Church
* Wearmouth-Jarrow Monastic Sites
* Monkwearmouth Parish
Transcendence (film)

***Transcendence*** er en britisk-amerikansk-kinesisk sci-fi-thriller fra 2014. Filmen er regissert av Wally Pfister, og har Johnny Depp, Morgan Freeman, Rebecca Hall, Paul Bettany, Kate Mara og Cillian Murphy i hovedrollene.

## Handling
Forskeren Will Caster (Johnny Depp) laster ned hjernen sin inn i en datamaskin. Dette gir ham makt hinsides sine villeste drømmer, og når ekstremister som er imot teknologisk fremgang går imot ham, driver det ham bare nærmere målet sitt, og det ser ikke ut til at noe eller noen kan stoppe ham.

## Rolleliste
* Johnny Depp som Will Caster
* Morgan Freeman som Joseph Tagger
* Rebecca Hall som Evelyn Caster
* Paul Bettany som Max Waters
* Kate Mara som Bree
* Cillian Murphy som Anderson
* Clifton Collins jr. som Martin
* Cory Hardrict som Joel Edmond
* Cole Hauser
* Josh Stewart
* Olivia Taylor Dudley

## Annet
* Wally Pfister, som tidligere hovedsakelig har vært filmfotograf og blant annet har skutt flere filmer for Christopher Nolan, debuterer som regissør i denne filmen.
* Morgan Freeman, Rebecca Hall, Cillian Murphy, Josh Stewart og castingsjef John Papsidera har alle jobbet med Wally Pfister mens han skjøt filmer for Christopher Nolan.
* James McAvoy, Tobey Maguire, Christian Bale, Jude Law, Ewan McGregor og Tom Hardy ble vurdert for hovedroller i filmen.
* Finalistene i kampen om rollen som Evelyn var Emily Blunt, Rooney Mara og Rebecca Hall. Før det ble Kate Winslet tilbudt rollen, men hun avslo grunnet andre prosjekter, mens Noomi Rapace vurdert for den.
* Alison Brie gjorde prøvespilling for rollen som Bree før Kate Mara ble valgt.

## Eksterne lenker
* 
*
Chicago Fire (TV-serie)

***Chicago Fire*** er en amerikansk drama-serie som har gått på NBC siden 2012.

## Handling
TV-serien utforsker livene, både profesjonelle og personlige, til brannmenn, redningspersonell og ambulanse-personell som er tilknyttet Chicago Fire Department - ved det fiktive Firehouse 51. Etter dødsfallet til den mangeårige brannmannen Andrew Darden, brytes lojaliteter og det oppstår forskjellige splittelser på laget ettersom Matthew Casey, sjef for Truck Company 81, og Kelly Severide, sjef for Rescue Squad Company 3, skylder på hverandre etter dødsfallet til deres mangeårige venn og kollega.

Ny på stasjonen er Peter Mills, en ny brannmann som blir tildelt en stilling ved Truck Company 81. Mills ønsker å følge i fotsporene til hans avdøde far, men han forsøker også å finne sin egen plass på arbeidsplassen. Ved siden av brannmennene arbeider også ambulanse-personell, Gabriela Dawson og Leslie Shay, ved den samme stasjonen. Men Shay omkommer i løpet av den tredje sesongen av serien.

Enkelte nye ansikter dukker også opp, etter hvert som serien skrider frem. Under ledelse av 25. bataljonssjef Wallace Boden står alle de ansatte ovenfor en rekke avgjørelser på liv eller død hver eneste dag. Men de ansatte behandler også hverandre som familie, og de forsøker å ta vare på hverandre - uansett hva de står ovenfor. 

## Roller
* Jesse Spencer spiller Matthew Casey
* Taylor Kinney spiller Kelly Severide
* Charlie Barnett spiller Peter Mills
* Monica Raymund spiller Gabriela Dawson
* Eamonn Walker spiller Wallace Boden
Også Prince gitaristen og skuespilleren Andy Allo har en rolle som løytnant Wendy Seager i 12 episoder i perioden fra 2019 til 2022.

## Referanser


## Eksterne lenker
* 
*
Evaluering

**Evaluering** er av Finansdepartementet definert som «En systematisk datainnsamling, analyse og vurdering av en planlagt, pågående eller avsluttet aktivitet, en virksomhet, et virkemiddel eller en sektor. Evalueringer kan gjennomføres før et tiltak iverksettes (ex ante), underveis i gjennomføringen, eller etter at tiltaket er avsluttet (ex post). Evalueringen kan utføres av interne eller eksterne fagmiljøer.» 

Generelt kan man også si om evalueringer at de:

•	Vurderer verdien av noe, i tillegg til å beskrive.

•	Stiller krav om systematikk og metode som det må kunne redegjøres for.

•	Innebærer at noen betrakter og stiller seg utenfor det som skal evalueres, med mer eller mindre avstand.

•	Forutsetter at det finnes et faktagrunnlag, ev. annen tilstrekkelig konkret informasjon, som definerer hva som skal måles og hva som er godt eller dårlig.»

Direktoratet for Økonomistyring (DFØ) definerer evaluering slik:

«Evaluering er en systematisk datainnsamling, analyse og vurdering av en planlagt, pågående eller avsluttet aktivitet, virksomhet, et virkemiddel eller en sektor. Evalueringer kan gjennomføres før et tiltak iverksettes, underveis i gjennomføringen, eller etter at tiltaket er avsluttet. Evalueringer kan utføres av interne eller eksterne fagmiljøer.»

Andre som bruker DFØs definisjon:
* Difi
* UDI
* Oxford Research 

## Referanser


## Eksterne lenker
* Evalueringsportalen  nettsted som innsamler offentlig finansierte evalueringer i Norge
Den store grautstriden

**Den store grautstriden** var en offentlig debatt som foregikk i Norge i 1860-årene, hvor hoveddeltakerne i debatten var Peter Christen Asbjørnsen og Eilert Sundt.

Debatten gikk på hvorvidt norske bondekvinner laget grøt på en optimal måte eller ei. Bakgrunnen for debatten var at P. Chr. Asbjørnsen i 1864 ga ut boka *Fornuftigt Madstel* under pseudonymet Clemens Bonifacius, hvor han ved bruk av nyvunnet kjemikunnskap hevdet at det var uklokt av norske bondekvinner å blande mel i grauten etter at den var kokt, da han mente at kroppen ikke kunne nyttegjøre seg dette melet.

Eilert Sundt mente på den annen siden at man burde ha tillit til at kvinnene lagde grøt på bakgrunn av kunnskap opparbeidet gjennom generasjoner. Dette førte til en heftig debatt i pressen, hvor flere andre blandet seg inn.

Sundt måtte på bakgrunn av denne debatten gå av som redaktør for bladet han arbeidet for - selv om det i ettertid har vist seg at Sundt hadde rett i sine antakelser.

## Kilder

* Dag og tid, 20. august 2013 "Grautstriden"
* Grind.no, "Norskdomsrørsla og dei to høgkulturane" av Wigdis Jorunn Espeland
Etai Yamada

**Etai Yamada** (født 1895, død 1994) var en japansk buddhistprest som var den 253. hovedprest for tendai-skolen innen mahayanabuddhismen.

Yamada gikk i kloster i 1904, rundt ni år gammel, og fikk da navnet «Etei». I årene som fulgte forsket han på tedai-skolen, og ble sjefsprest i flere templer. Han levde et svært asketisk liv, samtidig som han hadde høye religiøse verv, blant annet leder for tendaienes doktrinekommisjon og for Japans buddhistforbund. I 1960 ble professor ved Eizan Gakuin. I 1974 ble han utnevnt til den 253. hovedprest for tendai-skolen. 

Han jobbet mye med World Conference on Religion and Peace (WCRP) og Asian Conference on Religion and Peace (ACRP), og var hovedtaler på ACRPs første konferanse i Singaproe i 1976. Han talte da om «Fred gjennom religion», og la ut den japanske buddhismens fredsfilosofi.

I 1986 ble Yamada invitert av pave Johannes Paul II, som en av få ikke-kristne, religiøse ledere, til å være med på den internasjonale bønnedagen for fred i Assisi i Italia. I 1987 arrangerte han en samling på Hiei utenfor Kyoto der religiøse ledere kom sammen for å be om fred. Dette har senere blitt et årlig arrangement.

Yamada fikk Niwano-prisen i 1989 for arbeidet sitt med å fremme religion og promotere interreligiøst samarbeid.

## Referanser
Georg Daniel Gerlach

**Georg Daniel Gerlach** (født 31. august 1797 i Egernførde i hertugdømmet Slesvig, død 7. mars 1865 i København) var en dansk offiser. Han var sønn av kaptein Molter Christoph Gerlach av Slesvigske Jægerkorps og Anna Sabine Magdalena født Boehn.

## Militære karriere
Han ble innkalt til militærtjeneste i desember 1808, samme år som hans far døde. Han ble utnevnt til sekondløytnant i det holstenske infanteri i 1813. I 1822 blev han premierløytnant og i 1830 stabskaptein. I 1842 blev han utnevnt til major og i 1848 til oberstløytnant. Han deltok i første slesvigske krig i 1849-50, hvor han utmerket seg i slagene ved Fredericia og Isted.

I 1850 blev han utnevnt til oberst og sjef for den 6. infanteribrigade, og i 1851 ble han kommandant i Angel. I 1854 ble han sjef for den 1. infanteribrigade i København. I 1858 ble Gerlach medlem av den rådgivende komité under Krigsministeriet og i 1859 ble han utnevnt til generalinspektør for infanteriet.

Da andre slesvigske krig brøt ut i 1864 fikk han kommandoen over 1. divisjon som kjempet prøysserne tilbake ved Mysunde den 2. februar. Han støttet Christian de Mezas beslutninger om å evakuere Dannevirkestillingen. Da de Meza ble avskjediget som øverstkommanderende for hæren på grunn av denne beslutning, ble Gerlach mot egen vilje beordret til at overta kommandoen.

Han delte ikke krigsministeriets holdning til hvordan krigen skulle føres og hadde flere sammenstøt med ministeriet. Han var imot å forsvare Dybbøl Banke, men ble beordret fra ministeriet til å holde skansen. Etter tapet av Dybbøl-stillingen, forberedte Gerlach seg på å føre forsvaret videre fra Fredericia, men ble av krigsminister C.C. Lundbye beordret til å evakuere Fredericia. Gerlach forsøkte å få endret denne beslutningen, men han ble fratatt kommandoen, som i stedet gikk til general P.F. Steinmann.

Han fikk deretter etter eget ønske kommandoen over 1. divisjon, en kommando han hadde resten av krigen. I desember 1864 ble han pensjonert og døde året etter i København.

Gerlach ble ridder av Dannebrogordenen i 1836, Dannebrogsmann i 1849, kommandør i 1853 og mottok storkorset i 1864.

Han er begravet på Garnisons Kirkegård. En pennetegning utført av C.A. Hagen i 1849 befinner seg i Frederiksborgmuseet, samt en blyantstegning av Niels Simonsen fra 1850 samme sted. Et maleri av ham, utført av Viggo Simesen i 1897 befinner seg i Museum Sønderjylland. I tillegg er det en rekke litografier og tresnitt fra 1864.

I boken *Slagtebænk Dybbøl* gir Tom Buk-Swienty Gerlach skussmålet «ingen sterk leder».

## Se også
* Kampene ved Dybbøl

## Referanser


## Eksterne lenker
*
Medisinsk museum (Trondheim)

**Medisinsk [[museum]]** eies av det integrerte universitetssykehuset St. Olavs hospital og Fakultet for medisin og helsevitenskap ved NTNU. Målet er «å være en kunnskapskilde for leg og lærd, og museet håper å bidra til refleksjon og perspektiv». Museet viser semipermanente utstillinger med tema innen medisin og helsevitenskap.

Museet ligger i 3. etasje i Kunnskapssenteret på St. Olavs hospital. Utstillingsarealet er på ca100&nbsp;m²  

I museets *utstillingsarealer* i Kunnskapssenteret er det også plass for mindre arrangementer; foredrag, mottakelser o.l. Det er noen sitteplasser og tilgjengelige stoler, samt framviser for film/presentasjon.

*Gjenstandssamlingen* til Medisinsk museum er en systematisk spesialsamling av medisinsk utstyr brukt i diagnostikk, behandling og forskning fra NTNU og St. Olavs hospital.

Professor Ivar Skjåk Nordrum er leder for Museumsutvalget.

__NOTOC__
## Museets historie
Det var professor Jon Lamvik som tok initiativet til et medisinsk museum i Trondheim. Allerede i 2002 begynte han, sammen med andre, systematisk innsamling og registrering av gjenstander knyttet til medisinsk praksis og forskning ved St. Olavs hospital og (den gang) Det medisinske fakultet ved NTNU. I 2009 ble det bestemt at museet skulle få et areal i det nye Kunnskapssenteret ved St. Olavs hospital, og 30. januar 2014 ble det offisielt åpnet.

## Referanser


## Kilder

* Kilnes, Camilla (2014) «Nå får Trondheim enda et museum». I: *Adresseavisen*, 28. januar 2014, s. 14 Les på nett  Besøkt 27. februar 2014
* N.N. (2014) «Kilde til kunnskap». I: *Dagens medisin*, 20. februar 2014, s. 43
* N.N. (2014) «Medisinsk museum åpnet». I: *Namdalsavisa*, 6. februar 2014, s. 27

## Eksterne lenker
* 
*Museumsleder Ivar Skjåk Nordrums blogginnlegg om museet og åpningen Besøkt 27. februar 2014
Den gamle stortingssalen

**Den gamle Stortingssalen** lå i lokalene til Oslo katedralskole i Dronningens gate 15 på hjørnet til Tollbodgaten i Oslo (daværende Christiania). Da unionen med Sverige skulle fremforhandles, ble lokalene til Oslo katedralskole valgt som de mest representative i byen. Skolens festsal ble brukt til stortingssal og bibliotekssalen til lagtingssal. 

Skolens saler var pusset opp omtrent tyve år tidligere, men trengte en del forandringer av interiøret på grunn av den endrede bruken. Skolens bokreoler ble tildekket og galleriet ble støttet opp. Det ble laget en forhøyning til presidenstolen, anskaffet skrivebord og bygget trapp opp til galleriet. I tillegg ble kongens trone hentet fra Paléet til festsalen i anledning åpningen av Stortinget. Det ble også utført malerarbeider i begge saler. Von Schubert forteller i 1817: 
:«*das Storting, welches constituationsmäßig hier |in Christiania| zusammentritt, versammelt sich in dem großen Festivitätsaal der Kathedralschule, wo für die Zuschauer Gallerien errichtet sind. Das Gebäude ist alt, ward aber vor etwa 20 jahren erneuert, und ist jetzt eines der schönsten der Stadt.*» (Stortinget, som konstitusjonsmessig trer sammen her i Christiania, samler seg i den store festsal i katedralskolen som er utstyrt med tilskuergalleri. Bygningen er gammel, men ble for omkring 20 år siden fornyet og er i dag en av byens vakreste.) 

I begynnelsen lånte Stortinget lokalene bare når det var samlet hvert tredje år, men fra 1823 overtok Stortinget hele bygningen og skolen måtte flytte.

Salene ble etterhvert for små for Stortinget og fra 1854 ble mange av møtene holdt i det nye Universitetets festsal. Skolens lokaler beholdt statusen som stortingsbygning frem til Stortingets nye bygning stod ferdig i 1866.

Etter at Stortinget flyttet ut disponerte Kirkedepartementet lokalene og i 1912 ble skolens auditorium og bibliotekssalen flyttet til Norsk folkemuseum. Få år senere ble hele gården revet for å gi plass til et nytt posthus.

## Referanser


## Eksterne lenker
*
Gerzehkulturen

**Gerzehkulturen** (Girza eller Jirzah) var en førdynastisk egyptisk materiell kultur identifisert av arkeologer. Kulturen er den andre av tre faser innenfor Naqadakulturen, og er av den grunn også kalt for **Naqada II**. Den er etterkommeren av kulturen Naqada I (eller Amrahkulturen) og fulgt av den protodynastiske Naqada III (eller Semainakulturen).

Gerzehkulturen er identifisert etter oldtidens gravsted Gerzeh, lokalisert langs vestbredden av Nilen og navngitt etter al-Girza, en moderne by i Egypt. Gerzeh befinner seg kun noe mil øst for Moerissjøen ved Faiyum.

## Periodisering
Gerzehkulturen er generelt antatt å ha oppstått rundt 3500 f.Kr. og vart ut 3200 f.Kr., eller slutten av Naqada II-perioden. En del forskere har plassert begynnelsen av Naqada I, samtidig med Amrahkulturen eller Badarikulturen, det vil si tiden mellom 3800-3650 f.Kr., skjønt en del gjenstander fra Badarikulturen kan være tidligere. Ettersom Naqada-stedene ble i 1894 første gang inndelt av den britiske egyptologen William Flinders Petrie i underperiodene Amrahkulturen (etter gravstedet i nærheten av El-Amrah) og Gerzehkulturen (etter gravene i nærheten av Gerzeh), er de opprinnelige konvensjonene benyttet også i denne teksten. Denne tidsepoken varte i en tid da uttørringen og ørkendannelsen av Sahara hadde begynt å nærme seg det nivå som den har i dag.

## Særtrekk
Det som skiller denne kulturen fra den tidligere Amrahkulturen er de mer omfattende og håndverksmessige utførelsen i de dekorative trekkene i keramikken med stiliserte dyrefigurer. En del symboler på keramikken kan minne om senere hieroglyfisk skrift, men var samtidig med sumerisk kileskrift.

Steinteknologien i bearbeidelse av verktøy som flakkapping av kniver viste framstående håndverksmessig dyktighet. Gravsteder i Gerzeh har avdekket gjenstander som kosmetiske paletter, en harpun gjort av bein, en potte framstilt av elfenbein, kar og beholdere uthult av stein, og flere småkuler for halsbånd som var framstilt av meteorittjern. Halsbåndkulene ble oppdaget i to graver i 1911 og er blant de eldste gjenstander gjort av jern som er kjent.

Handel med lasurstein, også i form av kuler for halsbånd, kom fra den eneste kjente forhistoriske kilde, Badakhsjan i nordøstlige Afghanistan. En grav viste lemlestelse i form av halshogging.

Avslutningen av epoken med Gerzehkulturen var sammenfallende med foreningen av Øvre og Nedre Egypt til et rike under en farao.

## Referanser


## Litteratur
* Petrie; Wainwright; Mackay (1912): *The Labyrinth, Gerzeh and Mazghuneh*, British School of Archaeology in Egypt XXI. London
* Stevenson, Alice (2006): *Gerzeh, a cemetery shortly before History* (Egyptian sites series), London, ISBN 0-9550256-5-6

## Eksterne lenker
* «Gerzeh cemetery», *The Megalithic Portal*
* «Gerzeh (Girza)», kart og beskrivelse av gravstedet. University College London, 2000.
* Enkeltgraver:
** grav 20
** Grav 105
** Grav 205
Paul Rassinier

**Paul Rassinier** (født 18. mars 1906 i Bermont i Frankrike, død 29. juli 1967 i Paris) var en fransk politiker og historiker. Han virket som forfatter og underviste i skoleverket. Han var også innvalgt etter den andre verdenskrigen i Frankrikes nasjonalforsamling.

Rassinier omtales ofte som Holocaust-benektelsens grunnlegger. Bakgrunnen er at Rassinier selv satt, fra 1943 til 1945, som fange i blant annet i Konsentrasjonsleiren Buchenwald, og ble permanent invalid av de skader han fikk under krigen. Men han aksepterte ikke de historiene som ble lagt til grunn under Nürnbergprosessen. Han anså at maksimum 1,6 millioner jøder døde av ulike årsaker under verdenskrigen.

## Referanser


## Eksterne lenker
*
Sordal (band)

**Sordal** er et norsk band som musikalsk sett opererer i landskapet rock/pop, roots, country og americana med et snev av norsk folkemusikk. Bandet består av Stein Roger Sordal, Bjarne L. Severinsen, Tommy Jacksonville, Kenneth Silden og Michael Aadal. Bandet har spilt flere hundre konserter i årenes løp, blant annet på festivalene Odderøya Live, Eikerapen Roots Festival, Risør Trebåt Festival, Rekord Festivalen og Ose Countryfestival. Sordal har også hatt supportjobber for blant andre Bryan Adams, John Fogerty og Bob Dylan.

## Plateutgivelser
Debutplata *In Fort Knox with a penny* ble utgitt i 2008 av selskapet MTG Music. Den andre plata, *Pale horse waiting*, ble sluppet i 2012.

Bandets tredje album, *New dawn, Old horizon*, ble sluppet i mai 2014 på MTG Music. Både *Pale horse waiting* og *New dawn, Old horizon* ble spilt inn i en hytte i Sordal, som ligger i Bygland i Setesdal. I mai 2015 kom singelen «Runaway» ut på bandets eget plateselskap, Hut 4 Records. Høsten 2016 slapp bandet sin første EP - *Chasing Endorphines*, som også var den første som ikke kom i fysisk format, men kun digitalt. 
Den 1. februar 2018 ga Sordal ut singelen *Riding the wind*, som var produsert av Christer Cederberg. På denne singelen var Erik Faber gjesteartist, og han medvirket også på videoen *Riding the wind*, som ble sluppet samtidig med singelen.

Den 6. november 2018 slapp bandet singelen og videoen til sangen *High Flyer*, og den 1. desember 2018 kom singelen og videoen *Picking On Goliath*. Tredje singel, *You Better Take It*, ble sluppet den 28. desember 2018. Med denne singelen fulgte en video i et format som var helt nytt for Sordal; en video som bare bestod av dans og performance, frem til bandet viser seg i videoens siste 15 sekunder. I februar 2019 utga Sordal albumet *Center of the storm*, som bl.a inneholdt alle singlene fra 2018. I 2020 signerte bandet med Bergenske Apollon Records, og slapp albumet Juno & Jupiter i 2021.

## Diskografi
* *In Fort Knox With A Penny* (2008 - MTG Music)
* *Pale Horse Waiting* (2012 - Hut4 Records/ HW Records)
* *New Dawn/ Old Horizon* (2014 - Hut4 Records/ MTG Music)
* Runaway - Single (2015 - Hut4 Records)
* *Chasing Endorphins* EP (2016 - Hut4 Records)
* Gentle On My Mind - Single (2017 - Hut4 Records)
* AllTime Low - Single (2017 - Hut4 Records)
* Riding The Wind feat. Erik Faber - Single (2018 - Hut4 Records)
* High Flyer - Single (2018 - Hut4 Records)
* Picking On Goliath - Single (2018 - Hut4 Records)
* You Better Take It - Single (2018 - Hut4 Records)
* Center Of The Storm - Single (2019 - Hut4 Records)
* *Center Of The Storm* - Album (2019 - Hut4 Records)
* Moral Police - Singel (2021 - Apollon Records)
* You Make It So Damn Easy To Love You - Singel (2021 - Apollon Records)
* Juno & Jupiter - Album (2021 - Apollon Records)

## Referanser
VGTV

**VGTV** er en norsk reklamefinansiert nett-TV-kanal som ble etablert på VG Nett i desember 2007.  

I 2014 ble VGTV skilt ut som eget datterselskap av VG. VGTV har rundt 70 medarbeidere. Kanalen har siden 8. november 2014 også sendt på ordinær TV via Canal Digital, Get og Altibox. 

I 2022 solgte VGTV reklame for 130 millioner.

## Verdensrekord i langt intervju
I mai 2013 satte VGTV verdensrekord med verdens lengste intervju med historikeren Hans Olav Lahlum. Lahlum ble intervjuet i 30 timer, 1 minutt og 44 sekunder. 

## Referanser


## Eksterne lenker
* 
* Mads Hansen er fornøyd med seertallene til «Ikke lov å le på hytta» - intervju med Kampanje
Naqada

**Naqada** er en by på vestbredden av Nilen i det egyptiske guvernementet Qina. Det var kjent i oldtidens Egypt som *Nbwt* og i den klassiske antikken som *Ombos*. Dets navn er avledet fra gammelegyptisk som *nbw*, i betydningen gull, grunnet nærheten til gullgruver i den østlige ørken.

Naqada innbefatter en del landsbyer som Tukh, Khatara, Danfiq og Zawayda. Den ligger i nærheten av det arkeologiske stedet Naqada som er en stor gravplass, *[[nekropolis]]*, fra den forhistoriske og førdynastiske perioden, en gang mellom 4400–3000 f.Kr. Grunnet disse gravene og hva arkeologien har forstått av fortidens samfunn, har Naqada har gitt sitt navn til Naqadakulturen som eksisterte, ikke bare her, men også mange andre steder i oldtidens Egypt, som el Badari, Gerzeh og Nekhen (Hierakonopolis). De store mengder med levninger som er funnet blant annet som gravgods i gravene, har gjort det mulig å datere hele kulturen over hele Egypt.

Byen var et sentrum for kulten til guddommen Set, og et stort antall graver ble bygget i tiden rundt 3500 f.Kr. 

## Referanser


## Eksterne lenker
* «Naqada (Naqadah, Nubt, Ombos)», 2001 University College London
* «Chronology of the Naqada Period», 2001 University College London
Kielbukta

**Kielbukta** (tysk: *Kieler Bucht*, dansk: *Kiel Bugt*) er ei bred, åpen bukt i den sørvestlige delen av Østersjøen. Bukta ligger mellom de danske øyene Als, Ærø og Langeland i nord, Jylland i vest og den tyske delstaten Schleswig-Holstein i vest og sør.

Bukta er forbundet med Kattegat i nord via Lillebælt og Storebælt og med Mecklenburgbukta i øst via Fehmarnbelt og Fehmarnsund. På grensen mellom Danmark og Tyskland går Flensburgfjorden av i vestlig retning inn til Flensburg, mens Kielfjorden går av i sørlig retning til havnebyen Kiel.

## Referanser
Caleb Landry Jones

**Caleb Landry Jones** (født 7. desember 1989) er en amerikansk skuespiller, kjent for rollen som Sean Cassidy / Banshee i *[[X-Men: First Class]]*. 

Han fikk en rolle i dramafilmen Stonewall fra 2015. Han har også spilt i den kritikerroste dramakomedien *[[Three Billboards Outside Ebbing, Missouri]]* (2017). Han fikk en mindre rolle i skrekkfilmen *[[Get Out]]* fra 2017, og en mindre rolle i *[[American Made]]*. I 2020 spilte han i krigsfilmen *[[The Outpost]]* sammen med blant andre Orlando Bloom og Scott Eastwood.

## Referanser


## Eksterne lenker
*
Jennifer Botterill

**Jennifer Botterill** (født 1. mai 1979 i Ottawa), canadisk ishockeyspiller som deltok i de olympiske vinterleker 1998 i Nagano, 2002 i Salt Lake City, 2006 i Torino og 2010 i Vancouver.

Botterill ble olympisk mester i ishockey for tredje gang under vinter-OL 2010 i Vancouver. Hun var med på det canadiske laget som vant ishockeyturneringen for damer foran USA og Finland. De vant semifinalen mot Finland med 5-0 og finalen med 2-0 over USA.

## OL-medaljer
* 2002  Salt Lake City -  **Gull** i ishockey, damer   Canada
* 2006  Torino -  **Gull** i ishockey, damer   Canada
* 2010  Vancouver -  **Gull** i ishockey, damer   Canada
* 1998  Nagano -  Sølv i ishockey, damer   Canada

## Referanser


## Eksterne lenker
*
Arsenij Jatsenjuk

**Arsenij (Arsen) Petrovytsj Jatsenjuk** (ukrainsk: Арсеній Петрович Яценюк; født 22. mai 1974 i Tsjernivtsi) er en ukrainsk politiker som ble Ukrainas statsminister 27. februar 2014. Han kunngjorde 10. april 2016 at han trakk seg. Den 14. april ble Volodymyr Hrojsman valgt til hans etterfølger.

Han var fra 2007 til 2008 president i nasjonalforsamlingen og før dette landets utenriksminister.
 
## Liv
Arsenij Jatsenjuk ble født i Czernowitz som sønn av en historieprofessor og en lærerinne i fremmedspråk. 

Jatsenjuk ble 26. februar 2014 presentert på Uavhengighetsplassen i Kyiv som kandidat til vervet som midlertidig statsminister. Ukrainas parlament valgte ham som statsminister ved en avstemning 27. februar 2014. Jatsenjuk fikk 371 av 450 stemmer. Vitalij Klitsjkos parti UDAR stemte for Jatsenjuk og han fikk også stemmer fra partiet til den styrtede president Viktor Janukovysj.

Jatsjenjuk meddelte 24. juli 2014 at han ville tre tilbake som statsminister. Ukrainas parlament avslo søknaden 31. juli 2014 og uttrykte samtidig sin tillit til Jatsjenjuk. Parlamentet vedtok videre en særlig krigsskatt.

## Politiske standpunkter
Jatsenjuk ble (2014) regnet som tilhenger av medlemskap for Ukraina i NATO og for en liberal næringslivspolitikk. Han regnet samarbeidsavtalen med EU som landets mulighet til modernisering og mente at Russland ønsket å bygge en ny Berlinmur på grensen mellom Ukraina og EU.

## Bilder

Fil:Rice - Yatsenyuk 2007 09 23 ukraine 600.jpg|Jatsenjuk i møte med daværende utenriksminister for USA Condoleezza Rice.
Fil:ConsMunich 50th Munich Security Conference 2014 (12252052974).jpg|Jatzenjuk (t.h.) sammen fra venstre Vitalij Klitsjko, USAs utenriksminister John Kerry og Petro Porosjenko.
Fil:Opposition leaders.jpg|Arsenij Jatsenjuk taler på Uavhengighetsplassen i 2013. T.v. Vitalij Klitsjko og til høyre Oleh Tyahnybok.  


## Referanser


## Eksterne lenker
* 
* 
*
Carla MacLeod

**Carla MacLeod** (født 16. juni 1982 i Spruce Grove, oppvokst i Calgary) er en canadisk ishockeyspiller som deltok i de olympiske vinterleker 2006 i Torino og 2010 i Vancouver.

MacLeod ble olympisk mester i ishockey for andre gang i vinter-OL 2010 i Vancouver. Hun var med på det canadiske laget som vant ishockeyturneringen for kvinner foran USA og Finland. De vant semifinalen mot Finland med 5-0 og finalen med 2-0 over USA. Hun la opp etter disse lekene, og begynte å arbeide som trener og spilleutvikler. Hun har siden 2012 jobbet som assistenttrener for det japanske kvinnelandslaget.

## OL-medaljer
* 2006  Torino -  **Gull** i ishockey, damer   Canada
* 2010  Vancouver -  **Gull** i ishockey, damer   Canada

## VM-medaljer
* 2007  -  **Gull**
* 2005  -  **Sølv**
* 2008  -  **Sølv**
* 2009  -  **Sølv**

## Referanser


## Eksterne lenker
*
Adrian Smiseth Sejersted

**Adrian Smiseth Sejersted** (født 1994) er en norsk alpinist med internasjonale medaljer som representerer Stabæk IF. Han konkurrerer i fartsdisiplinene utfor og super-G. Han er bror til Lotte Smiseth Sejersted. 

## Karriere
Han tok NM-gull i utfor i 2012, bronse i super-G under junior-VM i Québec 2013, gull i utfor og sølv i superkombinasjonen under junior-VM i Jasná i Slovakia i 2014. Han tok NM-gull i utfor 2014 og i super-G i 2016. 

Hans første pallplass i verdenscupen kom med andreplass i super-G i Val-d’Isère 12. desember 2020.

Sejersted representerte Norge under Vinter-OL 2022 der han kom på fjerdeplass i super-G og ble nummer 11 i utfor.

I VM 2025 i Saalbach-Hinterglemm tok han bronse i super-G. 

Han tok sin første pallplass i verdenscupen i utfor da han ble nummer tre i Beaver Creek 4. desember 2025. 

## Medaljer i norske mesterskap

## Referanser




## Eksterne lenker
*
Trigonopeltastes

* Se systematisk inndeling

***Trigonopeltastes*** er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

## Utseende
Middelsstore, slanke og langbeinte, brokete fargede gullbasser. De er ikke påfallende hårete. Hodet er relativt stort, med tydelig "hals". Pronotum er mørkt med lyse tegninger, ghos den vanligste nordamerikanske arten, *Trigonopeltastes delta*, med kremhvite kanter og en kremhvit trekant i midten. Dekkvingene er mer eller mindre rødlige, eller svarte, og dekker ikke hele bakkroppen. Undersiden er tett kledt med hvitaktig bestøvning.

## Levevis
Artene er livlige biller som flyr i solskinn og besøker blomster.

## Utbredelse
Slekten er utbredt i Amerika, fra det sørøstlige USA i nord til Brasil i sør, med hovedtyngden av artene i Mellom-Amerika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Trichiinae Fleming, 1821
****** Stammen Trichiini Fleming, 1821
******* Slekten *Trigonopeltastes* Burmeister & Schaum, 1840
******** *[[Trigonopeltastes arborfloricola]]* Smith, 2016 
******** *[[Trigonopeltastes archimedes]]* Schaum, 1841
******** *[[Trigonopeltastes aurovelutinus]]* Curoe, 2011
******** *[[Trigonopeltastes barbatus]]* Howden & Joly, 1998
******** *[[Trigonopeltastes delta]]* (Forster, 1771)
******** *[[Trigonopeltastes deltoides]]* (Newman, 1838)
******** *[[Trigonopeltastes discrepans]]* Howden, 1968
******** *[[Trigonopeltastes femoratus]]* Howden, 1968
******** *[[Trigonopeltastes floridana]]* Casey, 1909
******** *[[Trigonopeltastes formidulosus]]* Smith, 2016
******** *[[Trigonopeltastes frontalis]]* Bates, 1887
******** *[[Trigonopeltastes geometricus]]* Schaum, 1841
******** *[[Trigonopeltastes glabellus]]* Howden, 1988
******** *[[Trigonopeltastes henryi]]* Smith, 2016
******** *[[Trigonopeltastes intermedius]]* Bates, 1887
******** *[[Trigonopeltastes kerleyi]]* Ricchiardi, 2003
******** *[[Trigonopeltastes mombachoensis]]* Smith, 2016
******** *[[Trigonopeltastes nigrinus]]* Bates, 1887
******** *[[Trigonopeltastes pontilis]]* Howden, 1988
******** *[[Trigonopeltastes sallaei]]* Bates, 1889
******** *[[Trigonopeltastes simplex]]* Bates, 1889
******** *[[Trigonopeltastes thomasi]]* Howden & Ratcliffe, 1990
******** *[[Trigonopeltastes triangulus]]* (Kirby, 1818)
******** *[[Trigonopeltastes truncatus]]* Howden, 1968
******** *[[Trigonopeltastes variabilis]]* Howden, 1968
******** *[[Trigonopeltastes wappesi]]* Howden, 1988
******** *[[Trigonopeltastes warneri]]* Smith, 2016 
## Kilder
* Bugguide.net - ''Trigonopeltastes''. Bilder av nordamerikanske arter
* Bilde av ''Trigonopeltastes floridana''
* Bilde av ''Trigonopeltastes sallaei''
* Oversikt over artene

## Eksterne lenker
*
Schwentine

**Schwentine** er ei elv i delstaten Schleswig-Holstein i Tyskland. Den er 62 kilometer lang og er med det ei av de lengste i delstaten. Elva har utspring ved Bungsberg, Schleswig-Holsteins høyeste punkt, og renner gjennom hele Holsteinske Sveits hvor den knytter sammen de mange store innsjøene i området. Den renner gjennom byene Eutin, Bad Malente, Plön, Preetz og Schwentinental. Den munner ut i Kielfjorden ved Kiel, mellom bydelene Neumühlen-Dietrichsdorf og Wellingdorf.

Schwentine er av stor betydning for vannforsyningen til byen Kiel. Elva er populær blant kanopadlere.

## Eksterne lenker
*
Frankrike under Paralympiske sommerleker 1992

**[[Frankrike]]** deltok i **[[Paralympiske sommerleker 1992]]** i Barcelona, Spania. Troppen bestod av 145 utøvere, 106 menn og 39 kvinner. De franske utøverne vant 106 medaljer, 36 gull, 36 sølv og 34 bronse - de endte på 4.-plass på medaljetabellen.

## Se også
* Frankrike under Sommer-OL 1992

## Referanser


## Eksterne lenker
* Resultater hos paralympic.org
* Den internasjonale paralympiske komité
Norgesmesterskapet i alpint 2013

**[[Norgesmesterskapet i alpint]] 2013** var det norske mesterskapet i alpin skiidrett. Mesterskapet ble arrangert fra 20. til 24. mars på Oppdal.

## Menn

### Utfor



**Dato:** 20. mars
**Sted:** Oppdal

### Super-G



**Dato:** 22. mars
**Sted:** Oppdal

### Storslalåm



**Dato:** 23. mars
**Sted:** Oppdal

### Slalåm



**Dato:** 24. mars
**Sted:** Oppdal

### Superkombinasjon



**Dato:** 21. mars
**Sted:** Oppdal

## Kvinner

### Utfor



**Dato:** 20. mars
**Sted:** Oppdal

### Super-G



**Dato:** 22. mars
**Sted:** Oppdal

### Storslalåm



**Dato:** 23. mars
**Sted:** Oppdal

### Slalåm



**Dato:** 24. mars
**Sted:** Oppdal

### Superkombinasjon



**Dato:** 21. mars
**Sted:** Oppdal

## Kilder
* FIS: Norwegian Alpine Ski Championships
* Norges Skiforbund: Senior NM 2013
Anne Birgitta Langmoen Kvelland

**Anne Birgitta Langmoen Kvelland** (født 1959) er en norsk teolog, og generalsekretær i Normisjon fra 1. april 2014. Hun er den første kvinnelige generalsekretær i Normisjon . Hun kom fra en stilling som internasjonal leder i samme organisasjon.

Tidligere har hun jobbet som personalleder i Normisjon, lærer og rektor ved Normisjons bibelskole i Staffeldtsgate i Oslo (nå en del av NLA Høgskolen), daglig leder av Kirkens SOS i Vest-Agder og lærer ved Lagets Bibel- og Evangeliseringssenter, Hald i Mandal.

Anne Birgitta Langmoen Kvelland er gift med Leif Gordon Kvelland og har tre barn.

## Referanser


## Eksterne lenker
* Bilde av Anne Birgitta Langmoen Kvelland
Frankrike under Paralympiske sommerleker 1996

**[[Frankrike]]** deltok i **[[Paralympiske sommerleker 1996]]** i Atlanta, USA. Troppen bestod av 123 utøvere, 123 menn og 25 kvinner. De franske utøverne vant 95 medaljer, 35 gull, 29 sølv og 31 bronse - de endte på 6.-plass på medaljetabellen.

## Se også
* Frankrike under Sommer-OL 1996

## Referanser


## Eksterne lenker
* Resultater hos paralympic.org
* Den internasjonale paralympiske komité
Pantodinus

* Se systematisk inndeling

***Pantodinus*** er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

## Utseende
En ganske stor (25-40 millimeter), blankt svart gullbasse. Hannen av denne arten er svært ulik de fleste gullbasser og ser nærmest ut som en hornbille, for eksempel i slekten *[[Strategus]]*. Den har et langt, krumt horn på hodet med et par butte tenner på oversiden, og en kraftig, rund knøl på hver side av pronotum, disse har rett fremkant som er tett kledt med gule hår. Pronotum er spredt, men tydelig punktert. Kroppsformen er omtrent sylindrisk. Dekkvingene har dype punktstriper. Hunnen mangler hannens horn og utvekster på pronotum.

## Levevis
Larvene lever i morkent treverk eller hule trær, utviklingen tar gjerne flere år. De voksne billene besøker ofte blomster.

## Utbredelse
Arten er utbredt i Mexico og Guatemala.

## Systematisk inndeling
Som det kunne forventes ut fra utseendet har arten av og til blitt plassert i (under)familien hornbiller (Dynastinae).

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Trichiinae Fleming, 1821
****** Stammen Incaini Burmeister, 1842
******* Slekten *Pantodinus* Burmeister, 1847 
******** *[[Pantodinus klugi]]* Burmeister, 1847

## Kilder

* Oversikt over artene

## Eksterne lenker
* Bilde av en hann 
* Bilder av hann og hunn
*
Calometopus

* Se systematisk inndeling

***Calometopus*** er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

## Utseende
Små til middelsstore, avlange, litt matte gullbasser. Hodet er forholdsvis stort med tydelig "hals", foran med en U-formet innskjæring. De er mørke med lyse flekker.
På bakbeinet er leggen (tibia) sterkt utvidet i spissen og trukket ut til to tenner, foten (tarsus) er svært lang.

## Utbredelse
Slekten er utbredt i tropisk Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Trichiinae Fleming, 1821
****** Stammen Trichiini Fleming, 1821
******* Slekten *Calometopus* Blanchard, 1850
******** *[[Calometopus aranciatus]]* Ricchiardi, 2001
******** *[[Calometopus aureipennis]]* Moser, 1914
******** *[[Calometopus ducarmei]]* Ricchiardi, 2011
******** *[[Calometopus gracilipes]]* (Bourgoin, 1919) - nå vanligvis plassert i slekten *[[Trichiomorphus]]*
******** *[[Calometopus hirsutus]]* Burgeon, 1934
******** *[[Calometopus hollisi]]* Waterhouse, 1898
******** *[[Calometopus kamerunensis]]* Moser, 1916
******** *[[Calometopus legrandi]]* Ricchiardi, 2015
******** *[[Calometopus limbatipennis]]* (Duvivier, 1891) - gjerne plassert i en slekt for seg, *[[Praelinotarsia]]*
******** *[[Calometopus lineosus]]* Ricchiardi, 2001
******** *[[Calometopus luridus]]* Arrow, 1922
******** *[[Calometopus lusitaniae]]* Bourgoin, 1917
******** *[[Calometopus modestus]]* Ricchiardi, 2001
******** *[[Calometopus nigerrimus]]* Schein, 1956
******** *[[Calometopus nyassae]]* Westwood, 1878
******** *[[Calometopus obscuratus]]* Ricchiardi, 2001
******** *[[Calometopus overlaeti]]* Burgeon, 1934
******** *[[Calometopus planatus]]* Waterhouse, 1885 - nå vanligvis plassert i slekten *[[Trichiomorphus]]*
******** *[[Calometopus rufus]]* (Bourgoin, 1919) - nå vanligvis plassert i slekten *[[Trichiomorphus]]*
******** *[[Calometopus senegalensis]]* Blanchard, 1850
******** *[[Calometopus similis]]* Ricchiardi, 2001
******** *[[Calometopus transparens]]* Arrow, 1922
******** *[[Calometopus unicolor]]* Ricchiardi, 2001

## Eksterne lenker
* Bilde av ''Calometopus nyassae''
* Bilde av ''Calometopus nyassae''
*
Sabah (navn)

**Sabah** (arabisk: ) er et arabisk og tyrkisk fornavn for begge kjønn.

## Etymologi
*Sabah* betyr «morgen» på arabisk.

## Utbredelse

|}

|}

## Kjente personer med navnet
Personene i listen er ordnet kronologisk etter fødselsår.
* Jaber Al Sabah (1926&ndash;2006), emir av Kuwait
* Sabah Fakhri (f. 1933), syrisk sanger
* Sabah Magid, irakisk kurdisk sosiolog

## Referanser


## Eksterne lenker
Bergen Nord Kammerkor

Bergen Nord Kammerkor er stiftet i 1985.
Dirigent  har vært korets musikalskeleder siden koret ble startet.
Koret har ca 55 aktive sangere, koristene kommer fra Bergen og flere omliggende kommuner. Fra 1993 har koret gjort seg særlig bemerket for sine årlige julekonserter i Åsane kirke.

Koret har gitt ut fire album, herav tre med julemusikk: "Et lidet barn så lystelig" (1994), "Julestemning" (2002), "A child is born" (2009).
I 1997 ga koret ut albumet "Slørblå junikveld", en hyllest til komponisten og musikeren Per Haldor Indrehus.

Koret har gitt mange konserter i Bergen, og samarbeidet med en rekke av våre fremste musikere og sangere, her nevnes: Erik Bye, Karoline Krüger, Per H. Indrehus, Berit Opheim, Christine Guldbrandsen, Helge Jordal, Göran Fristorp, Marianne Juvik Sæbø, , , , Lisa Stokke, Sigrid Moldestad, Dag Arnesen, Olav Dale, , Sigurd Ulveseth, Frank Jakobsen, Ole Marius Sandberg, Pål Thowsen, , Jan Kåre Hystad, Øyvind Lyslo, , Vidar Eldholm osv.
Grunnlovsjubileet i 2014 markeres med to konserter i samarbeid med Ragnhild Gudbrandsen (skuespiller ved Den Nationale Scene), og musikerne Dag Arnesen og Olav Dale. Koret har hatt tett samarbeid med korene SKRUK og Sunnivakoret med dirigent Per Oddvar Hildre.
Koret har medvirket ved en rekke TV-produksjoner både i NRK og i TV2: TV2s Åpningsshow fra Grieghallen, underholdningsserien Casablanca, Gunnars bakgård, Syng med oss, BTVs julekalender etc.

Bergen Nord Kammerkor har øvingslokaler på Åsane Folkehøgskole i Bergen.

## Eksterne lenker
*